CELEX: 62016TN0444
Language: fi
Date: 2016-08-09 00:00:00
Title: Asia T-444/16: Kanne 9.8.2016 – Vasco Group and Astra Sweets v. komissio

26.9.2016   
            
            
               FI
            
            
               Euroopan unionin virallinen lehti
            
            
               C 350/26
            
         Kanne 9.8.2016 – Vasco Group and Astra Sweets v. komissio
   (Asia T-444/16)
   (2016/C 350/32)
   Oikeudenkäyntikieli: englanti
   
      Asianosaiset
   
   
      Kantajat: Vasco Group (Dilsen-Stokkem, Belgia) ja Astra Sweets (Turnhout, Belgia) (edustaja: asianajaja H. Gilliams)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa Belgian kuningaskunnan ylimääräistä voittoa koskevasta valtiontukijärjestelmästä 11.1.2016 annetun komission päätöksen SA.37667 (2015/C) (ent. 2015/NN)
            
         
               —
            
            
               toissijaisesti kumoaa päätöksen 2-4 artiklan
            
         
               —
            
            
               joka tapauksessa kumoaa päätöksen 2-4 artiklan niiltä osin kuin niissä (a) vaaditaan takaisinmaksua niiltä yksiköiltä, jotka ovat olleet ”ylimääräistä voittoa koskevan päätöksen” kohteena päätöksessä määritellyllä tavalla ja (b) vaaditan samansuuruisen summan takaisinmaksua kuin mitä edunsaajan saama verosäästö on ollut, ilman, että Belgia saisi ottaa huomioon toisen verohallinnon tosiasiallisen uudelleenarvostuksen
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäinen kanneperuste koskee Belgian kuningaskunnan ylimääräistä voittoa koskevasta valtiontukijärjestelmästä 11.1.2016 annetun komission päätöstä SA.37667 (2015/C) (ent. 2015/NN) koskevaa oikeudellista virhettä, toimivallan ylittämistä ja perusteluiden puutteellisuutta niiltä osin kuin siinä väitetään tukijärjestelmän olemassaolo.
            
         
               2.
            
            
               Toinen kanneperuste perustuu SEUT 107 artiklan rikkomiseen ja perusteluvelvollisuuden laiminlyömiseen ja ilmeiseen arviointivirheeseen niiltä osin kuin riidanalaisessa päätöksessä luokitellaan järjestelmä valikoivaksi toimenpiteeksi.
            
         
               3.
            
            
               Kolmas kanneperuste perustuu SEUT 107 artiklan rikkomiseen ja ilmeiseen arviointivirheeseen niiltä osin kuin riidanalaisessa päätöksessä väitetään, että järjestelmä merkitsee annettua etua.
            
         
               4.
            
            
               Neljäs kanneperuste perustuu SEUT 107 artiklan rikkomiseen, perusteltujen odotusten loukkaamiseen, ilmeiseen arviointivirheeseen, toimivallan ylittämiseen ja perusteluvelvollisuuden niiltä osin kuin riidanalaisessa päätöksessä velvoitetaan Belgia maksamaan tuki takaisin.